Angelo Palmas

Angelo Palmas (født 21. desember 1914 i Villanova Monteleone på Sardinia i Italia, død 9. juni 2003 i Roma) var en italiensk katolsk titulærerkebiskop som virket i det pavelige diplomati.

Biografi

Bakgrunn
Palmas ble presteviet 5. august 1938 for bispedømmet Alghero på Sardinia. Han begynte ved Pontificia Ecclesiastica Academia, Vatikanets diplomatskole i Roma, i 1945.

Erkebiskop
Den 17. juni 1964 utnevnte pave Paul VI ham til titularerkebiskop og til apostolisk delegat til Vietnam og til Kambodsja.{ Han var den første i denne stillingen. Pave Paul gav Delegasjonen til Indokina sitt nye navn, Delegasjonen til Vietnam og Kambodsja, samme dag som Palmas ble utnevnt til delegat. Han ble bispeviet av pave Paul den 28. juni 1964 i Peterskirken. Medkonsekrerende titularerkebiskoper var Diego Venini og Ettore Cunial. Under samme seremoni bispeviet paven også Ernesto Camagni, Giovanni Fallani, benediktineren Pierre Salmon, og Johannes Willebrands, som senere ble kardinal.

Han ble i Saigon i Sør-Vietnam i fem år, til 1969, under Vietnamkrigen. Han grunnla Religionenes råd, hvori ble representert fem relgiøse bekjennelser: Buddhister, katolikker, Cao Dai-troende, Hoa Hao-troende og bahá'í. I tiden i Vietnam ordinerte han flere biskoper, blant dem  François-Xavier Nguyên Van Thuán som ble biskop først av Nha Trang, senere utnevnt til koadjutor i Saigon men uten mulighet til å utøve dette hyrdeoppdrag og istedet satt i fengsel av de kommunistiske myndigheter, og så ble kardinal og tilknyttet Den romerske kurie. 

Den 19. april 1969 utnevnte Pave Paul ham til apostolisk nuntius til Colombia. Her undertegnet han et konkordatmellom Republikken Colombia og Den hellige stol.

Den 3. september 1975 utnevnte pave Paul ham til apostolisk pro-nuntius til Canada. Han gikk i pensjon da han ble etterfulgt i dette verv i mars 1990.

Erkebiskop Angelo Palmas døde i Roma den 9. juni 2003.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954 
 Erkebiskop Angelo Palmas

Noter og referanser

Eksterne lenker
Catholic Hierarchy: Archbishop Angelo Palmas

Italienske katolske biskoper
Linjen Rebiba
Pavelige nuntier
Ambassadører til Colombia
Ambassadører til Canada
Deltakere på Andre Vatikankonsil
Personer fra provinsen Sassari